**Kuupäev:** 3. aprill 2023

Jõulised uuendused tooteprogrammis Door / Mitmepunktilukud Roto Safe A | Tandeo ja Roto Safe E | Eneo A kõikidest raamimaterjalidest ustele / Automaatne ilma võtmeta riivistamine kolmest riivistuspunktist / Kõrgel tasemel kasutusmugavus ja kaitse sissemurdmise eest / Efektiivselt saab toota uksi kõrgusega kuni 3000 mm / Luku süvismõõt 35 kuni 80 mm / 10-aastane toimivusgarantii

**Esmaesitlus: Roto Safe uusima põlvkonna mitmepunktilukud**

***Leinfelden-Echterdingen*** – Messil BAU esitleb Roto Frank akna- ja uksetehnoloogia divisjon (Roto FTT) uusi mitmepunktilukke välis-, korteri- ja kõrvalsissekäikude ustele. Lukud Roto Safe A | Tandeo ja Roto Safe E | Eneo A vastavad ettevõtte sõnul kõrgeimatele turvalisusnõuetele, pakkudes samas märkimisväärset kasutusmugavust. Esimeste lukkudena sertifitseeriti need lukud turul standardi prEN 15685:2019 uusima väljaande kohaselt.

**Lukustamine ilma võtmeta**

Tandeo ja Eneo A on RC 2 või RC 3 turvalisusklassi võimekusega ja omavad juba standardlahenduses kolme turvapunkti. Pealuku riiv ja automaatsed konkskeeled liiguvad korraga välja ning need on koheselt tagasivajutuskindlad. Seeläbi on isegi tagantkätt kinni lükatud uks täieliku kindlustuskaitse all.

**Mootoriga avamine**

Mugavust ukse avamisel pakub lahendus Eneo A. Roto tarnib seda elektromehaanilist lukuvarianti koos eelmonteeritud ajamiüksusega. Jõuline mootor hoolitseb väga kiire lahtiriivistumise eest ja töötab sealjuures väga vaikselt ning kiirelt, selgitab tootja. Plug&Play liitmik lihtsustab paigaldust.

**Rohkem sarnaseid detaile**

Lukuprogrammi Roto Safe modulaarne ülesehitus ja uute riivistuslahenduste sarnane mõõdumuster vähendavad sortimendi ja laopidamise keerukust tootja juures. Erinevate profiilide geomeetriaga kohandatud vastusdetailid sobivad ka uutele mitmepunktilukkudele. Uksetootjad saavad seega alati samu vastusdetaile vastavalt kliendi soovile paindlikult Roto erinevate lukusüsteemidega kombineerida.

Tandeo ja Eneo A sobivad nii parema kui vasaku käe ustele, sest nende tuuleriivi käelisust saab pärast ukse monteerimist vajaduse korral ka kohapeal lihtsa vaevaga muuta. Uksetootmise töölistel tekib seetõttu kiirelt kindel tunne süsteemidega ümberkäimisel, on Roto veendunud. Kasutades vastavaid pikendusdetaile, saab uute lukkudega varustada kuni 3000 mm kõrgeid uksi.

**Paindlik suhtumine kliendi soovidesse**

Uued mitmepunktilukud on tarnitavad lukupesa süvisega 35 kuni 80 mm, sobides paljudele enamlevinud profiilisüsteemidele ja need on saadaval ka erilahendustena, nt ümarsilindriga.

Tandeo mudeli lisatarvikuna pakub Roto lisariivi, mis lukustatakse täiendavast lukusilindrist, ning üksepüüdurit, mis muudab turvaketi vajaduse üleliigseks.

Uute mitmepunktilukkude juurutamisega seoses on klientide käsutuses ühtlasi ka standardi DIN EN 179 kohaselt sertifitseeritud evakuatsiooniuksed, mis põhinevad samadel komponentidel.

**Mugavust igasse argipäeva**

Uute lukusüsteemide stabiilne ja hõlpsalt toimiv konstruktsioon pakub meeldivalt käepärast kasutuselamust, rõhutab Roto. Uks avaneb juba võtme kergel pööramisel. Tandeo luku valikuline päevarežiim aktiveerub pealukul asetseva lihtsa lüliti ümberlülitamisega. Ust hoiab suletuna nüüd ainult tuuleriiv, mida saab väljastpoolt ka ilma võtmeta avada.

Uksed, mis on varustatud Tandeo või Eneo A lukkudega, sulguvad eriti vaikselt, lisab tootja. Selle eest on vastutavad nii pealuku vaikne tuuleriiv kui ka kvaliteetsest plastmaterjalist lisa-tuuleriivid. Müravaba toimimine lisab kasutajale kvaliteedi ja mugavuse kogemust.

**Ülim tihedus säästab energiat**

Uute lukkude tuuleriivid tõmbavad ukse tiiva ühtlase tihedusega vastu lengiprofiili. Sel viisil välditakse tuuletõmmet, väheneb soojakadu ukse kaudu. Ühtlane passiivne tihendisurve ei lase uksel ka kiiva vajuda.

**Lihtne juurdepääs**

Elektromehaanilist lukku Eneo A saab kombineerida kõikide levinud juurdepääsu-kontrollsüsteemidega, näiteks süsteemiga Roto ZKS 4in1. Ust saab selles süsteemis avada valikuliselt nii PIN-koodi, sõrmeskänneri, sinihamba toega mobiiltelefoni kui ka kaugjuhtimispuldiga. Kasutada saab ka raadioside vastuvõtjaga varianti.

**Testitud kvaliteet**

Roto uute mitmepunktilukkude töökindlus, korrosioonikindlus ja kasutuskõlbllikkus on testitud ja sertifitseeritud uue standardi prEN 15685:2019 kohaselt. Vastupidavustestid standardi DIN EN 1191 (200 000 avamistsüklit) kohaselt on läbitud, samuti Rosenheimi Aknatehnika Instituudi testid kvaliteedisertifikaadi QM 342 saamiseks. Ettevalmistamisel on testid VdS- ja SKG\*\*-sertifikaatide saamiseks.

Ein Bild, das Im Haus, Wand, Boden, Gebäude enthält.

Automatisch generierte Beschreibung

Roto mitmepunktilukud vastavad kõrgeimatele nõudmistele sissemurdmiskaitse ja kasutusmugavuse osas: Roto Safe A | Tandeo ja Roto Safe E | Eneo A

Foto: Roto Frank akna- ja uksetehnoloogia **xxx.jpg**

****

Tandeo ja Eneo A lahendused põhinevad samal pealukul, millesse on integreeritud automaatfunktsiooni, vaikse tuuleriivi ja peariivi aktivaator.

Foto: Roto Frank akna- ja uksetehnoloogia **Roto Safe\_pealukk.jpg**

**Ein Bild, das Text, Whiteboard enthält.

Automatisch generierte Beschreibung**

Tandeo ja Eneo A pealukk on juba baasversioonis kombineeritud kahe lisariiviga, mis on varustatud nii tuuleriivi kui ka automaat-konkskeelega.

Foto: Roto Frank akna- ja uksetehnoloogia **Roto\_Safe\_lisalukk.jpg**

Ein Bild, das Text, Whiteboard enthält.

Automatisch generierte Beschreibung

Eneo A elektroonilisel ajamiüksusel on jõuline mootor.

Foto: Roto Frank akna- ja uksetehnoloogia **Roto\_Safe\_ajamiüksus.jpg**

Kopeerimine lubatud - palume tõendit

Väljaandja: Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel +49 711 7598 0 • Faks +49 711 7598 253 • [info.presse@roto-frank.com](mailto:info.presse@roto-frank.com)

Toimetus: Dr. Sälzer Pressedienst • Lensbachstraße 10 • 52159 Roetgen • Tel +49 2471 9212864 • Faks +49 2471 9212867• info@drsaelzer-pressedienst.de